Løveporten

Løveporten (hebraisk: ), også kalt St. Stefansporten, er en av åtte murporter i Gamlebyen i Jerusalem.

Porten ligger i østmuren, og inngangspartiet er startpunktet på den tradisjonelle, kristne vandringen i Jesu fotspor fra fengsel til henrettelse langs Via Dolorosa. Nær portens topp befinner det seg fire løvefigurer; to på hver side. Et sagn skal ha det til at den osmanske herskeren Suleiman den store plasserte figurene der fordi han trodde at han ville bli drept av løver hvis han ikke bygde en mur rundt Jerusalem.

Kategori:Porter i Jerusalem